wickkiey/tamil-wikipedia-chunked huggingface dataset:
# சிறீதர் ரெட்டி

## சமூக கொள்கை

### சமூக சேவைகள்

2009 ஆம் ஆண்டில் கிருட்டிணா நதி வெள்ளத்தின் போது குடும்பங்களுக்கு நிவாரணம் வழங்கினார். இவரது குழுவினர் ஊத் ஊத் புயலால் பாதிக்கப்பட்டவர்களுக்கு உணவு மற்றும் பொருட்களை வழங்கினர் மற்றும் கிருட்டிணா நதியில் எட்லங்கா என்ற தீவு கிராமத்திற்கு தரைப்பாலத்தை அமைத்தனர்.  
கனடிய செஞ்சிலுவைச் சங்கத்தின் உதவியுடன், கிராமங்களில் பேரிடர் அபாயத்தைக் குறைக்கும் பயிற்சியை நடத்தினார். மும்பை தீவிரவாத தாக்குதலில் தியாகிகளுக்கு அஞ்சலி செலுத்த திரங்கா ஒற்றுமை இரத்த தான முகாமை நடத்தினார்.
# சிறீதர் ரெட்டி

## விருதுகளும் கௌரவங்களும்

- இந்திய குடியரசுத் தலைவர் சிறீ பிரணாப் முகர்ச்சியிடமிருந்து தங்கப் பதக்கம், 2016.
- மத்திய சுகாதார அமைச்சர், சிறீ சகத் பிரகாசு நட்டா 2014 ஆம் ஆண்டில் தேசிய அளவிலான தகுதிச் சான்றிதழ்
- சர்வதேச பல் மருத்துவ இதழ் 2015 மற்றும் 2016 ஆம் ஆண்டுகளுக்கான ஆண்டின் சிறந்த பல் மருத்துவர் விருது.
- ஆந்திர மாநில ஆளுநரிடமிருந்து ரெட் கிராசு எக்சலன்சி விருது.
- இயற்கைப் பேரிடர் காலத்தில் பொதுமக்களுக்குச் செய்த சிறந்த சேவை விருது.
# நாகர்கோவில் கிருஷ்ணன் கோயில்

**நாகர்கோவில் கிருஷ்ணன் கோயில்** என்பது தமிழ்நாடு மாநிலத்தில் கன்னியாகுமரி மாவட்டத்தின் நாகர்கோவில் பகுதியின், கிருஷ்ணன்கோவில் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். குமரியின் குருவாயூர் (கன்னியாகுமரியின் குருவாயூர்) என்றும் இக்கோயில் அழைக்கப்படுகிறது.  
கடல் மட்டத்திலிருந்து சுமார் 81 மீட்டர் உயரத்தில், என்ற புவியியல் ஆள்கூறுகள் கொண்டு, இந்த கிருஷ்ணன் கோயில் அமைந்துள்ளது.  
இக்கோயிலின் மூலவர் கிருஷ்ணன்; தாயார்கள் சத்யபாமா மற்றும் ருக்மணி ஆவர். சிவலிங்கம், கருடாழ்வார், நம்மாழ்வார், பெரியாழ்வார், விஷ்வக்சேனர், சாஸ்தா, நாகர் ஆகியோரும் இக்கோயிலில் அருள்பாலிக்கின்றனர். இக்கோயிலின் தலவிருட்சம் நெல்லி மரம் ஆகும். கிருஷ்ண ஜெயந்தி, சித்ரா பௌர்ணமி, வைகுண்ட ஏகாதசி, சித்திரை பிரம்மோற்சவம் மற்றும் பங்குனி உத்திரம் ஆகியவை முக்கிய திருவிழாக்களாக இக்கோயிலில் கொண்டாடப்படுகின்றன.
# இலித்தியம் பெரயோடேட்டு

**இலித்தியம் பெரயோடேட்டு** (*Lithium periodate*) என்பது LiIO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம், ஆக்சிசன், அயோடின் ஆகிய தனிமங்கள் சேர்ந்து இச்சேர்மம் உருவாகிறது.
# இலித்தியம் பெரயோடேட்டு

## பண்புகள்

இலித்தியம் பெர் அயோடேட்டு வெண்மை நிறத்தில் தூளாகக் காணப்படுகிறது. தண்ணீரில் கரையக் கூடியதாகவும் உள்ளது.
# இலித்தியம் மெட்டாசிலிக்கேட்டு

**இலித்தியம் மெட்டாசிலிக்கேட்டு** (*Lithium metasilicate*) என்பது Li<sub>2</sub>SiO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்
# இலித்தியம் மெட்டாசிலிக்கேட்டு

## தயாரிப்பு

515 முதல் 565 ° செல்சியசு வெப்பநிலையில் இலித்தியம் கார்பனேட்டுடன் சிலிக்கான் டை ஆக்சைடை சேர்த்து வினைபுரியச் செய்து இலித்தியம் மெட்டாசிலிக்கேட்டு தயாரிக்கப்படுகிறது.
# இலித்தியம் மெட்டாசிலிக்கேட்டு

## பயன்கள்

இலித்தியம் மெட்டாசிலிகேட்டு உருகுவது வெப்பமின்னிரட்டைகளின் அளவுத்திருத்தத்திற்கு பயன்படுத்தப்படுகிறது.
# மெட்டாசிலிக்கேட்டு

**மெட்டாசிலிக்கேட்டுகள்** (*metasilicateச்*) என்பவை SiO<sup>2−</sup><sub>3</sub> என்ற் வாய்ப்பாட்டைக் கொண்டிருக்கும் அயனிகளைப் பெற்றுள்ள சிலிக்கேட்டுகளைக் குறிக்க்கும். M<sup>I</sup><sub>2</sub>SiO<sub>3</sub> மற்றும் M<sup>II</sup>SiO<sub>3</sub> என்பது இவற்றின் பொதுவான விகிதவியல் அளவுகளாகும். மெட்டாசிலிக்கேட்டுகள் வளைய வடிவங்களில் காணப்படும். குறிப்பாக (SiO<sub>3</sub>)<sub>6</sub><sup>12−</sup> என்ற வாய்ப்பாட்டைக் கொண்ட ஆற் மூலக்கூறு வளையங்களாக அல்லது (SiO<sub>3</sub>)n<sup>2−</sup> என்ற பொது கட்டமைப்பிலான சங்கிலிகளாக இவை இருக்கும்.  
மெட்டாசிலிகேட்டு அயனியைக் கொண்ட பொதுவான சேர்மங்கள்:  
மெட்டாசிலிசிக் அமிலம் (ஐதரசன் மெட்டாசிலிகேட்டு)
சோடியம் மெட்டாசிலிகேட்டு
கால்சியம் மெட்டாசிலிகேட்டு
# கீழ மாசி வீதி

**கீழ மாசி வீதி** என்பது தமிழ்நாடு மாநிலத்தில் மதுரை மாவட்டத்தின் மதுரை நகரில் உள்ள பரபரப்பான, வியாபார மற்றும் குடியிருப்புப் பகுதியாகும்.
# கீழ மாசி வீதி

## அமைவிடம்

கடல் மட்டத்திலிருந்து சுமார் 186 மீட்டர் உயரத்தில், என்ற புவியியல் ஆள்கூறுகள் கொண்டு, கீழ மாசி வீதி அமையப் பெற்றுள்ளது. தெற்கு வடக்காக நீண்டிருக்கும் இச்சாலையின் முக்கிய சந்திப்புகளாக தெற்கு மாசி வீதி, வெண்கலக் கடைத் தெரு, அம்மன் சன்னதி தெரு, எழுகடல் தெரு, எழுகடல் அக்ரஹாரம் தெரு, மேலநாப்பாளையம் தெரு, தாசில்தார் பள்ளிவாசல் தெரு, வடக்கு மாசி வீதி, வடக்கு வெளி வீதி ஆகியவை அமைந்துள்ளன.  
ஆண்டு தோறும் மதுரையில் நடைபெறும் சித்திரைத் திருவிழாவின் தேரோட்டம் அன்று சுவாமி தேர் மற்றும் அம்மன் தேர் ஆகியவை கீழ மாசி வீதி, வடக்கு மாசி வீதி, மேல மாசி வீதி மற்றும் தெற்கு மாசி வீதி என நான்கு வீதிகளிலும் வலம் வருவது வழக்கம்.  
மதுரையில், 'ஸ்மார்ட் சிட்டி' திட்டத்திற்காக தேர்ந்தெடுக்கப்பட்ட முதன்மை மண்டலங்களில் கீழ மாசி வீதி பகுதியும் ஒன்று. 'ஸ்மார்ட் சிட்டி' திட்டப் பணிகளில் ஒன்றான சாலைப் பணிகள் கீழ மாசி வீதி மற்றும் வடக்கு மாசி வீதிகளில் காலை நேரங்களில் மட்டும் நடைபெற்றன (இரவு நேரங்களில் சரக்குகளை ஏற்றவும் இறக்கவும் அனுமதி).  
கீழ மாசி வீதியில் அமைந்துள்ள கருப்பண்ணசாமி கோயில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
# கோபால் காமத்து

**கோபால் அபா காமத்து** (*Gopal Apa Kamat*) இந்தியாவைச் சேர்ந்த ஓர் அரசியல்வாதியாவார். 1917 ஆம் ஆண்டு சூலை மாதம் 22 ஆம் தேதியன்று இவர் பிறந்தார். சுதந்திரப் போராட்ட வீரர், பத்திரிகையாளர் மற்றும் வழக்கறிஞர் என பன்முகத்தன்மை கொண்டவராக அறியப்படுகிறார். கோவா சட்டமன்றத்தின் முன்னாள் உறுப்பினராக இருந்தார், 1967 ஆம் ஆண்டு முதல் 1972 ஆம் ஆண்டு வரை சத்தாரி சட்டமன்றத் தொகுதியை பிரதிநிதித்துவப்படுத்தினார். அதே காலத்தில் கோவா சட்டமன்றத்தின் முன்னாள் சபாநாயகராகவும் இருந்தார். 1990 ஆம் ஆண்டு மே மாதம் 2 ஆம் தேதியன்று இவர் காலமானார்.
# தென்னிந்திய பனங்காடை

**தென்னிந்திய பனங்காடை** (அறிவியல் பெயர்: *Coracias benghalensis indicus* என்பது பனங்காடையின் துணையினம் ஆகும். இது நடு மற்றும் தென்னிந்தியாவிலும் இலங்கையிலும் காணப்படுகிறது.
# தென்னிந்திய பனங்காடை

## விளக்கம்

தென்னிந்திய பனங்காடையானது புறா அளவுள்ளதாக சுமார் 30 செ. மீ. நீளம் இருக்கும். இதன் அலகு கறுப்பு நிறத்திலும், கால்கள் ஆழ்ந்த ஆரஞ்சு மஞ்சள் நிறத்திலும், விழிப்படலம் ஆழ்ந்த பழுப்பு நிறத்திலும் இருக்கும். இதன் தலையும் பிடரியும் பசுமை கலந்த நீல நிறத்தில் இருக்கும். பின் கழுத்தில் ஊதா நிறப்பட்டைகள் காணப்படும். மேல் முதுகு பளபளக்கும் பசுமை தோய்ந்த பழுப்பு நிறத்திலும், கீழ் முதுகு நீல நிறத்திலும், பிட்டமும் வால்மேல் இறகுகளும் பசுநீல நிறத்தில் இருக்கும். மோவாய், தொண்டை, மார்பு ஆகியன வைன் நிறத்தில் இருக்கும். கழுத்தில் சிறு கோடுகள் காணப்படும். பக்கங்களும் வாலடி இறகுகளும் வெளிர் நீலமாக இருக்கும். நீலமும் பசுமையும் கலந்ததாக வயிற்றின் நிறம் இருக்கும்.
# தென்னிந்திய பனங்காடை

## பரவலும் விழிடமும்

தென்னிந்திய பனங்காடையானது நடு மற்றும் தென்னிந்தியாவிலும் இலங்கையிலும் காணப்படுகிறது. மலைகளில் 1000 மீட்டர் உயரம் வரை காணப்படுகிறது.
# தென்னிந்திய பனங்காடை

## நடத்தை

இவை பொதுவாக தனித்தோ அல்லது இணையாகவோ தந்திக் கம்பங்கள் மீதும், இலை தழைகள் மிகுதியாக இல்லாத மரக் கிளைகளில் அமர்ந்து சுற்றிலும் நோட்டம் விட்டபடி இருக்கும். அவ்வாறு அமர்ந்து இருக்கம்போது அவ்ப்போது வாலை மட்டும் அசைத்தபடி இருக்கும். தரையில் இரையைக் கண்டால் மெல்லப் பறந்து வந்து இரையைப் பிடித்து அங்கேயோ அல்லது முன்பு அமர்ந்து இருந்த இடத்திற்கோ எடுத்துச் சென்று உண்ணும். இவை பூச்சிகள், வண்டுகள், ஓணான், சிறு பறவைக் குஞ்சுகள் போன்றவற்றை உணவாகக் கொள்ளும்.  
சில சமயங்களில் தொடர்ந்து காக், காக், காக், என பெருத்த ஆரவாரக் குரலில் கத்தியபடி இருக்கும்.
# தென்னிந்திய பனங்காடை

## இனப்பெருக்கம்

இவை பெப்ரவரி முதல் ஆகத்து வரை இனப்பெருக்கம் செய்கின்றன. காதலூட்டத்தின் ஒரு பகுதியாக ஆண் பறவை உயரமாகப் பறந்து பின் இறக்கையை மடித்துக் கொண்டு தலை கீழாக விழுவதும், சுற்றிப் பறந்தும் ஆரவாரம் செய்தும் பெண் பறவையைக் கவரும். இனப்பெருக்கம் செய்யாத காலத்திலம் கூட தனித்து இப்பறவை பொழுது போக்காக இவ்வாறு செய்வதும் உண்டு. இவை பனை மரத்தில் உள்ள பொந்துகளிலும், கட்டடங்களில் உள்ள பொந்துகளிலும் புல், வைக்கோல் குப்பை போன்றவற்றைக் கொண்டு மெத்தென்று ஆக்கி, அதில் மூன்று அல்லது நான்கு வெள்ளை முட்டைகளை இடும்.
# இலங்கை கொண்டலாத்தி

**இலங்கை கொண்டலாத்தி** (அறிவியல் பெயர்: *Upupa epops ceylonensis* என்பது ஐரோவாசிய கொண்டலாத்தியின் துணையினம் ஆகும். இப்பறவை நடு, தென்னிந்தியா, இலங்கை போன்ற பகுதிகளில் காணப்படுகிறது.
# இலங்கை கொண்டலாத்தி

## விளக்கம்

இலங்கை கொண்டலாத்தியானது மைனா அளவில் சுமார் 23 செ.மீ. நீளம் இருக்கும். இதன் அலகு கறுப்பாகவும், விழிப்படலம் பழுப்பாகவும், கால்கள் ஈய நிறத்திலும் இருக்கும். இதன் உடலின் மேற்பகுதி கறுப்பும் வெள்ளையுமான பட்டைகளோடு வடிக் குதிரை போல இருக்கும். இதன் விசிறி போன்ற தலைக் கொண்டை கருஞ்சிவப்பு நிறத்தில் கருப்பு விளிம்போடு காட்சியளிக்கும். மார்பு லேசான கருஞ்சிவப்பு நிறத்திலும், வயிறும் வாலடியும் வெண்மையாகவும் இருக்கும். இப்பறவையின் தலை முழுவதும் நல்ல கருஞ்சிவப்பாக இருக்கும்.
# இலங்கை கொண்டலாத்தி

## பரவலும் வாழிடமும்

இலங்கை கொண்டலாத்தியானது நடு, தென்னிந்தியா, இலங்கை போன்ற பகுதிகளில் இனப்பெருக்கம் செய்து வாழ்கின்றன. இப்பறவை மலைகளில் 3000 மீட்டர் உயரம் வரை காணப்படுகிறது.
# இலங்கை கொண்டலாத்தி

## நடத்தை

இலங்கை கொண்டலாத்தி சிற்றூர் புறங்களிலும் நகரங்களிலும் எங்கும் காணப்படுவதாக உள்ளது. தோட்டங்கள் விளை நிலங்கள் சார்ந்த பகுதிகளில் தனியாகவோ அல்லது இணையாகவோ காணப்படும். இது தன் நீண்ட அலகால் தரையைக் கிளறிப் புழு பூச்சிகளைப் பிடித்தபடி இங்கும் அங்கும் ஓடித் திரியும். வேலிகளில் அமர்ந்தபடி கரிச்சானைப் போலப் பாய்ந்து பறக்கின்ற பூச்சிகளைப் பிடிப்பதும் உண்டு. ஒன்று சேர்ந்து கூராக அமைந்த கொண்டை அடிக்கடி விசிறி போல விரிவதும் உண்டு. இது தன் உணவாக புழு, பூச்சிகள், அவற்றின் முட்டைகளை கொள்கிறது.
# இலங்கை கொண்டலாத்தி

## இனப்பெருக்கம்

இவை சனவரி முதல் மே வரை இனப்பெருக்கம் செய்கின்றன. மரப் பொந்துகளிலும், சுவர்களில் உள்ள பொந்துகளிலும் வைக்கோல் போன்றவற்றைக் கொண்டு மெத்தென கூடமைக்கின்றன. அக்கூட்டில் நான்கு முதல் ஏழு வரையிலான பசுமை கலந்த வெளிர் நீல நிற முட்டைகளை இடுகின்றன.
# தயோபாசுபோரைல் அயோடைடு

## தயாரிப்பு

பாசுபரசு மூவயோடைடுடன் கார்பன் டைசல்பைடில் உள்ள கந்தகத்தை சேர்த்து 10-15 பாகை செல்சியசு வெப்பநிலையில் பல நாட்களுக்கு இருளில் வைத்திருந்தால் தயோபாசுபோரைல் அயோடைடு உருவாகிறது.  
இலித்தியம் அயோடைடுடன் தயோபாசுபோரைல் புரோமைடைச் சேர்த்து வினைபுரியச் செய்து தயோபாசுபோரைல் அயோடைடை தயாரிக்க எடுக்கப்பட்ட முயற்சியில் இதற்குப் பதிலாக PSBr<sub>2</sub>I மற்றும் PSBrI<sub>2</sub> என்ற வாய்ப்பாடுகளைக் கொண்ட கலப்பு தயோபாசுபோரைல் ஆலைடுகள் உருவாகின.
# தங்சோ பாயிட்டு

**தங்சோ பாயிட்டு (Thangso Baite)** இந்தியாவைச் சேர்ந்த ஓர் அரசியல்வாதியாவார். 2009 ஆம் ஆண்டு முதல் 2019 ஆம் ஆண்டு வரை 15 ஆவது மற்றும் 16 ஆவது மக்களவையில் ஓர் உறுப்பினராக இருந்தார். வடகிழக்கு இந்தியாவில் அமைந்துள்ள மணிப்பூர் மாநிலத்தின் மணிப்பூர் புறநகர் தொகுதியை இவர் பிரதிநிதித்துவப்படுத்தினார். இந்திய தேசிய காங்கிரசு அரசியல் கட்சியின் வேட்பாளராகவும் இருந்தார். நிகாம்கோடோங்கு பாயிட்டு மற்றும் ஒட்வாக்கு பாயிட்டு தம்பதியருக்கு இரண்டாவது மகனாகப் பிறந்தார். இக்குடும்பம் மணிப்பூரின் சுராசந்த்பூர் மாவட்டத்தில் உள்ள தோங்சாங்கு கிராமத்தை வாழ்விடமாகக் கொண்டிருந்தது.  
இதற்கு முன்னதாக இவர் 2002 ஆம் ஆண்டு முதல் 2007 ஆம் ஆண்டு வரை 60-சிங்கட்டு சட்டமன்றத் தொகுதியைப் பிரதிநிதித்துவப்படுத்தி 8 ஆவது மணிப்பூர் சட்டமன்ற உறுப்பினராகவும், 2002 ஆம் ஆண்டு முதல் 2005 ஆம் ஆண்டு வரை மணிப்பூர் அரசாங்கத்தின் மாநில அமைச்சராகவும் பணியாற்றினார்.
# மூலிகை ஆராய்ச்சி மேம்பாட்டு நிறுவனம்

<templatestyles src="Module:Coordinates/styles.css"></templatestyles>
**மூலிகை ஆராய்ச்சி மேம்பாட்டு நிறுவனம்** (*Herbal Research and Development Institute*) என்பது உத்தராகண்டம் மாநிலத்தில் உள்ள கோபேசுவரில் 1989ஆம் ஆண்டு நிறுவப்பட்ட அரசாங்க ஆராய்ச்சி நிறுவனம் ஆகும். உத்தராகண்டம் மாநிலத்தில் 18,000 தாவர சிற்றினங்கள் அடையாளம் காணப்பட்டுள்ளன. இவற்றில் சுமார் 1,800 மருத்துவ மதிப்புடையதாகக் கருதப்படுகிறது. ஆயுர்வேத பழமை நூல்களில் குறிப்பிடப்பட்டுள்ள மூலிகைகள், இப்பகுதியில் தொடர்ந்து முக்கியப் பங்கு வகிக்கின்றன. பாரம்பரிய உள்ளூர் மருத்துவர்களால் பொதுவாக இவை நவீன நோய்களைக் குணப்படுத்தப் பயன்படுத்தப்படுகின்றன.
# லேகியம்

**லேகியம்** (**ஆங்கிலம்:** *Lehya*; ), **லேகியா** என்றும் குறிப்பிடப்படுகிறது. இது ஒரு பாரம்பரிய இந்திய மருந்துக் கலவை அல்லது மிட்டாயினைக் குறிக்கிறது.
# லேகியம்

## வகைப்பாடு

லேகியம் சித்த மருத்துவத்தின் ஒரு பொருளாக வகைப்படுத்தப்படுகிறது. இது ஆரோக்கியமான உடல் சத்து மருந்தாகக் கருதப்படுகிறது. இது செரிமான மற்றும் சுவாச பிரச்சனைகளைத் தீர்க்க உட்கொள்ளப்படுகிறது. லேகியம் உடலால் எளிதில் உறிஞ்சப்படும் பொருட்களை உள்ளடக்கியது.
# லேகியம்

## வகைகளும் பயன்களும்

லேகியத்தின் பல்வேறு வகைகள் உள்ளன. லேகியத்தில் அடங்கிய பொருட்களுக்கு ஏற்ப பெயரிடப்பட்டுள்ளன. மேலும் வெவ்வேறு பண்புகளை வழங்குகின்றன. உதாரணமாக, தமிழ்நாட்டில், *இஞ்சி லேகியம்*, இஞ்சியினை முக்கிய மூலப்பொருளாகக் கொண்டு தயாரிக்கப்பட்டு, பிரசவத்திற்குப் பிறகு மக்கட்பேற்றினையுடைய தாய்க்கு வழங்கப்படுகிறது. *தண்ணீர்விட்டான்* (சாத்தாவாரி) *லேகியம்* மற்றும் *சவுபாகியசுண்டி* (உலர்ந்த இஞ்சி பொடி) *லேகியம் ஆகியவை* இதேபோல் பயன்படுத்தப்படுகின்றன.  
தென்னிந்தியாவில், லேகியம் பெரும்பாலும் தீபாவளியின் போது தயாரிக்கப்படுகிறது. இது செரிமானத்திற்கு உதவுவதற்கும், பண்டிகையின் போது இனிப்புகளைச் சாப்பிடுவதால் ஏற்படும் மந்த விளைவுகளை எதிர்ப்பதற்கும் உதவுகிறது. *தி இந்து* நாளிதழின் படி, தீபாவளி லேகியம் அல்லது தீபாவளி மருந்து, சென்னையில் பிரபலமானது. மேலும் இது பண்டிகை நேரத்தில் பல வீடுகளில் தயாரிக்கப்படுகிறது.  
*சிட்டுக்குருவி லேகியம்*, சிட்டுக்குருவி இறைச்சியிலிருந்து தயாரிக்கப்பட்டது. ஒரு காலத்தில் பாலுணர்வு நோக்கங்களுக்காக உட்கொள்ளப்பட்டது.
# லேகியம்

## மேலும் பார்க்க

- இந்தியாவின் பாரம்பரிய மருத்துவம்
# காக்கிநாடா காஜா

**காக்கிநாடா காஜா** (*Kakinada Kaaja*)(தெலுங்கு : కాకినాడ కాజా) என்பது 1891ஆம் ஆண்டு இந்தியாவின் ஆந்திரப் பிரதேசத்தில் உள்ள காக்கிநாடா நகரத்திலிருந்து தோன்றிய இனிப்பு ஆகும்.
# காக்கிநாடா காஜா

## வரலாறு

குண்டூர் மாவட்டத்தில் தெனாலிக்கு அருகில் உள்ள சீனப்பரிமி கிராமத்தைச் சேர்ந்த சிட்டிபேடி கோட்டய்யா 1891ஆம் ஆண்டு காக்கிநாடாவுக்குக் குடிபெயர்ந்து இந்த இனிப்பைத் தயாரிக்கும் இனிப்புக் கடையைத் தொடங்கியதாக வரலாறு தெரிவிக்கின்றது.
# இந்திய சிந்தி மொழியியல் நிறுவனம்

**இந்திய சிந்தி மொழியியல் நிறுவனம்** (*Indian Institute of Sindhology*) என்பது சிந்தி மொழி, இலக்கியம், கல்வி, கலை மற்றும் கலாச்சாரம் தொடர்பான துறைகளில் மேம்பட்ட ஆய்வுகள் மற்றும் ஆராய்ச்சிக்கான மையமாகும். சிந்தி சமூகத்தின் பண்பாட்டு மரப்ய்வளத்தினைப்<nowiki/>பாதுகாத்தல் மற்றும் மேம்படுத்தி இளைய தலைமுறையினரிடம் இதைப் பரப்புவதன் மூலம் சிந்தி மொழியின் தொடர்ச்சியை உறுதி செய்வது இதன் முதன்மை நோக்கமாகும்.  
இந்த அமைப்பு ஏற்கனவே சிந்தி கலாச்சார நெறிமுறைகளின் பழைய இலக்கிய வளங்களைப் பரப்பும் பணியில் உள்ளது. இது இதற்காகத் தனது செயலில் உள்ள பள்ளியைக் கொண்டுள்ளது. இது அமைப்பின் கட்டிடத்தின் தனிப் பிரிவில் இப்பள்ளிச் செயல்படுகிறது. கூடுதலாக, சிந்தி மொழியின் பதிவை வைத்திருக்க, முந்தைய காலத்தின் குறிப்பிடத்தக்கப் புத்தகங்களும், அமைப்பின் குழு இந்தியாவின் பல்வேறு பகுதிகளிலிருந்து சேகரித்து வரும் ஒலிப் பதிவுகளும் உள்ளன. அருங்காட்சியகமாகச் செயல்படும் உள் நூலகம்; அமைப்பு மற்றும் தோற்றத்தில் வாசகர்களின் எதிர்பார்ப்புகளை நிறைவேற்றுவதில் மிகவும் முக்கியப் பங்கு வகிக்கிறது.  
இந்திய சிந்தி மொழியியல் நிறுவன நூலகத்தில் ஆயிரக்கணக்கான சிந்தி புத்தகங்கள் உள்ளன, அரிதான இந்த புத்தகங்கள் சிந்தி மொழியின் பல்வேறு தலைப்புகளில் உள்ளன. இந்தியாவிலும் வெளிநாட்டிலும் வெளியிடப்படும் அனைத்து சிந்தி இதழ்களும் இங்குக் காட்சிப்படுத்தப்பட்டுச் சேகரிக்கப்படுகின்றன.
# குசராத்து புற்றுநோய் ஆராய்ச்சி நிறுவனம்

**குசராத்து புற்றுநோய் ஆராய்ச்சி நிறுவனம்** (*Gujarat Cancer Research Institute*) என்பது இந்தியாவின் குசராத்து மாநிலத்தில் உள்ள அரசுக்கு சொந்தமான புற்றுநோய் ஆராய்ச்சி நிறுவனம் ஆகும். இது 1972ஆம் ஆண்டில் நிறுவப்பட்டது. இது இந்தியாவில் உள்ள 25 அரசாங்க நிதியுதவி பெறும் மண்டல புற்றுநோய் மையங்களில் ஒன்றாகும்.
# சல்போனைல் நைட்ரீன்

**சல்போனைல் நைட்ரீன்** (*Sulfonyl nitrene*) என்பது R-SO<sub>2</sub>N என்ற பொதுவான வாய்ப்பாடு கொண்ட ஒரு வேதிச் சேர்மமாகும். அறியப்பட்ட சல்போனைல் நைட்ரீன்களில் மெத்தில் சல்போனைல் நைட்ரீன், முப்புளோரோமெத்தில் சல்போனைல் நைட்ரீன் மற்றும் டோலில் சல்போனைல் நைட்ரீன் ஆகியவை அடங்கும். மேலும் புளோரோசல்போனைல் நைட்ரீன் FSO<sub>2</sub>N என்ற சேர்மமும் அறியப்படுகிறது. ஆனால் இது FNSO<sub>2</sub> சேர்மமாக மறுசீரமைப்பு அடைகிறது. சல்போனைல் நைட்ரீன்களை சல்போனைல் அசைடை (RSO<sub>2</sub>N<sub>3</sub>) சூடாக்குவதன் மூலம் தயாரிக்க இயலும்.  
கந்தக அணுவுடன் ஒரே ஓர் ஆக்சிசன் மட்டுமே இணைக்கப்பட்டுள்ள சல்பினைல் நைட்ரீன்களிலிருந்து இவை வேறுபடுகின்றன.
# மண்டல புற்றுநோய் மையங்கள்

**மண்டல புற்றுநோய் மையங்கள்** (*Regional Cancer Centres*) என்பது இந்திய அரசு மற்றும் அந்தந்த மாநில அரசுகளின் கூட்டுக் கட்டுப்பாடு மற்றும் நிதியுதவியின் கீழ் இந்தியாவில் செயல்படும் புற்றுநோய் பராமரிப்பு மருத்துவமனைகள் மற்றும் ஆராய்ச்சி நிறுவனங்கள் ஆகும். 'மண்டல' என்று பெயர், இந்த நிறுவனங்கள் ஒவ்வொன்றும் ஒரு குறிப்பிடப்பட்ட மண்டலத்தில், நாட்டில் உள்ள பல மாவட்டங்களுக்குச் சேவை செய்கின்றன. இந்தியாவின் அனைத்து மாநிலங்கள் மற்றும் ஒன்றிய பிரதேசங்களில் தற்போது 62 மையங்கள் உள்ளன. இந்த அமைப்பு 1975ஆம் ஆண்டு சுகாதாரம் மற்றும் குடும்ப நலத்துறை அமைச்சகத்தின் (இந்தியா) கீழ் தொடங்கப்பட்ட *தேசிய புற்றுநோய் கட்டுப்பாட்டுத் திட்டத்தின்* கீழ் செயல்படுகிறது. இந்தத் திட்டம் முதலில் தேசத்தின் 5 நியமிக்கப்பட்ட மண்டலங்களில் தொடங்கப்பட்டது. பின்னர் இந்த எண்ணிக்கை படிப்படியாக அதிகரிக்கப்பட்டது. மும்பையில் உள்ள டாட்டா நினைவு மையம் இந்த மையங்களில் மிகவும் பழமையானது மற்றும் மிகவும் விரிவானது. இதைப் போலவே அமெரிக்காவிலும் 72 தேசிய புற்றுநோய் நிறுவனங்கள் உள்ளன.
# புரோசில் குழு

**புரோசில் குழு** (*Brosyl group*) என்பது BrC<sub>6</sub>H<sub>4</sub>SO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதி வினைக்குழுவாகும். கரிம வேதியியலில் இது பாரா-புரோமோபீனைல்சல்போனைல் குழு என்ற பெயராலும் அறியப்படுகிறது. புரோசில் குழு பொதுவாக BrC<sub>6</sub>H<sub>4</sub>SO<sub>2</sub>Cl என்ற வாய்ப்பாட்டால் விவரிக்கப்படும் புரோசில் குளோரைடு சேர்மத்தைப் பயன்படுத்தி அறிமுகப்படுத்தப்படுகிறது. இது சல்போனைல் எசுதர்கள் மற்றும் பாரா-புரோமோபீனைல்சல்போனிக்கு அமிலத்தின் அமைடுகளை உருவாக்குகிறது. புரோசிலேட்டு என்ற சொல் பாரா-புரோமோபீனைல்சல்போனிக்கு அமிலத்தின் (BrC<sub>6</sub>H<sub>4</sub>SO<sup>3−</sup>) அயனியைக் குறிக்கிறது.
# புரோசில் குழு

## இதையும் காண்க

- சல்போனைல் குழு
# சோடியம் பென்சீன்சல்போனேட்டு

**சோடியம் பென்சீன்சல்போனேட்டு** (*Sodium benzenesulfonate*) என்பது C<sub>6</sub>H<sub>5</sub>SO<sub>3</sub>Na என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும். வெண்மை நிறத்தில் நீரில் கரையும் உப்பாகக் காணப்படுகிறது. பென்சீன்சல்போனிக் அமிலத்துடன் சோடியம் ஐதராக்சைடை சேர்த்து நடுநிலையாக்கல் வினைக்கு உட்படுத்தினால் சோடியம் பென்சீன்சல்போனேட்டு உருவாகும். சில அழுக்குநீக்கிகளில் இது ஒரு பொதுவான மூலப்பொருளாகவும் உள்ளது. பொதுவாக நீரிலிருந்து இச்சேர்மம் ஒற்றை நீரேற்றாகப் படிகமாகிறது.  
சோடியம் பென்சீன்சல்போனேட்டு உப்பை வலிமையான காரத்துடன் சேர்த்து சூடாக்கினால் சல்போனிக் அமில நீக்கம் நிகழ்கிறது. தொடர்ந்து அமிலத்தின் வினையால் பீனால் கிடைக்கிறது. இந்த வினை ஒரு காலத்தில், பீனாலுக்கான முக்கிய தயாரிப்பு முறையாக இருந்தது.
# சோடியம் பாரா-தொலுயீன்சல்போனேட்டு

**சோடியம் பாரா-தொலுயீன்சல்போனேட்டு** (*Sodium p-toluenesulfonate*) என்பது CH<sub>3</sub>C<sub>6</sub>H<sub>4</sub>SO<sub>3</sub>Na என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும். வெண்மை நிறத்தில் நீரில் கரையும் உப்பாகக் காணப்படுகிறது. தொலுயீன்சல்போனிக் அமிலத்துடன் சோடியம் ஐதராக்சைடை சேர்த்து நடுநிலையாக்கல் வினைக்கு உட்படுத்தினால் சோடியம் பாரா-தொலுயீன்சல்போனேட்டு உருவாகும். தொலுயீன் சல்போனேட்டுகளுடன் சோடியம் சார்ந்த வினையாக்கிகளைச் சேர்த்து வினைபுரியச் செய்தும் சோடியம் பாரா-தொலுயீன்சல்போனேட்டு தயாரிக்கலாம்.  
சோடியம் பாரா-தொலுயீன்சல்போனேட்டு உப்பை வலிமையான காரத்துடன் சேர்த்து சூடாக்கினால் சல்போனிக் அமில நீக்கம் நிகழ்கிறது. தொடர்ந்து அமிலத்தின் வினையால் பாரா-கிரெசால் உருவாகும்.
# 2-எத்திலெக்சில் புளோரோ அசிட்டேட்டு

**2-எத்திலெக்சில் புளோரோ அசிட்டேட்டு** (*2-Ethylhexyl fluoroacetate*) என்பது C<sub>10</sub>H<sub>19</sub>FO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும். எத்தில் புளோரோ அசிட்டேட்டுடன் 2-எத்திலெக்சனாலைச் சேர்த்து வினைபுரியச் செய்து 2-எத்திலெக்சில் புளோரோ அசிட்டேட்டைத் தயாரிக்கலாம். நீர்மமான இச்சேர்மம் தோலின் வழியாக ஈர்க்கப்பட்டால் ஓர் உயர் நச்சுத்தன்மை வாய்ந்ததாகும்.
# குந்துகை

**குந்துகை** (Squatting) அல்லது **ஆக்கிரமிப்பு** என்பது கைவிடப்பட்ட அல்லது ஆக்கிரமிக்கப்படாத நிலம் அல்லது ஒரு கட்டிடத்தை ஆக்கிரமிப்பதாகும். பரவலாக ஆக்கிரமிக்கப்பட்ட குடியிருப்பில் உள்ள ஒருவர் அதனை சொந்தமாக்கவோ, பயன்படுத்தவோ அல்லது வாடகைக்கு விடவோ சட்டப்பூர்வ அனுமதி இல்லை . ஐக்கிய நாடுகள் சபை 2003 இல் உலகளவில் ஒரு பில்லியன் குடிசைவாசிகள் மற்றும் குடியேற்றவாசிகள் ஆக்கிரமிப்பாளர்களாக இருப்பதாக மதிப்பிட்டுள்ளது. குந்துகை என்பது உலகளவில் நிகழ்கிறது மற்றும் ஏழை மற்றும் வீடற்ற மக்கள் காலியான கட்டிடங்கள் அல்லது வீடுகளை ஆக்கிரமிக்கின்றனர்.
# குந்துகை

## கண்ணோட்டம்

பரவலாக ஏழை மற்றும் வீடற்ற மக்கள் நகர்ப்புற வீட்டுத் தோட்டம் மூலம் பாழடைந்த சொத்துகள் அல்லது நிலத்தைப் பயன்படுத்தும்போது இது நிகழ்கிறது. ஐக்கிய நாடுகள் அவையின் வாழ்விட அறிக்கை 2003இன்படி ஒரு பில்லியன் மக்கள் சேரி உட்பட சில இடங்களில், சட்டபூர்வமற்ற குடியேற்றக்காரர்களாக இருந்தனர். கேசியா ரீவ் என்ற கல்வியாளரின் கூற்றுப்படி, "குந்துகை என்பது கொள்கை மற்றும் கல்வி விவாதங்களில் இருந்து பரவலாக உள்ளடங்காததும் மற்றும் இது ஒரு பிரச்சனையாகவோ, ஓர் அறிகுறியாகவோ அல்லது வீடு சார் அல்லது சமூக இயக்கமாகவோ அரிதாகவே பார்க்கப்படுகிறது."  
இது அரசின்மை, தன்னாட்சி அல்லது சமூகவுடைமை போன்ற அரசியல் இயக்கங்களுடன் தொடர்புடையதாக இருக்கலாம். இது கட்டிடங்களைப் பாதுகாப்பதற்கான வழிமுறையாகவோ அல்லது எதிர்ப்பு நடவடிக்கையாகவோ இருக்கலாம். குந்துகைகளை உள்ளூர் சமூகங்கள் இலவச கடைகளாகவோ, சிற்றுண்டியகம், பல்நோக்கு தன்னாட்சி சமூக மையங்களாகவோப் பயன்படுத்தலாம். டச்சு சமூகவியலாளர் ஹான்ஸ் ப்ரூயிட், இவர்களை ஐந்து வகைகளாகப் பிரிக்கிறார்:
# தன்பூர் சட்டமன்றத் தொகுதி

**தன்பூர் சட்டமன்றத் தொகுதி** (*Dhanpur Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது சிபாகிஜாலா மாவட்டத்தில் உள்ளது. இந்த சட்டமன்றத் தொகுதி இந்திய நாடாளுமன்றத்தின் மேற்கு திரிபுரா மக்களவைத் தொகுதியின் ஒரு பகுதியாகும்.
# தன்பூர் சட்டமன்றத் தொகுதி

## சட்டப் பேரவை உறுப்பினர்கள்

| தேர்தல் | சட்டமன்ற உறுப்பினர் | கட்சி |
| --- | --- | --- |
| 1972 | சமார் சவுத்ரி | இந்திய பொதுவுடமைக் கட்சி (மார்க்சிஸ்ட்) |
| 1977 |  |  |
| 1983 |  |  |
| 1988 |  |  |
| 1993 |  |  |
| 1998 | மாணிக் சர்க்கார் |  |
| 2003 |  |  |
| 2008 |  |  |
| 2013 |  |  |
| 2018 |  |  |
| 2023 | பிராதிமா பெளமிக் | பாரதிய ஜனதா கட்சி |
| 2023^ | பிந்து தீப்நாத் | } |
- ^ இடைத்தேர்தல்
# தன்பூர் சட்டமன்றத் தொகுதி

## தேர்தல் முடிவுகள்

### 2023 இடைத்தேர்தல்

<section begin="Assembly Election 2022"/>  
l}}
# தன்பூர் சட்டமன்றத் தொகுதி

## மேலும் பார்க்கவும்

- சிபாகிஜாலா மாவட்டம்
- திரிபுரா மேற்கு (லோக்சபா தொகுதி)
# பயோனீர் 4

**பயோனீர் 4** *(Pioneer 4)*என்பது ஒரு அமெரிக்க சுழல் - நிலைப்படுத்தப்பட்ட ஆளில்லா விண்கலமாகும் , இது பயனியர் திட்டத்தின் ஒரு பகுதியாக நிலா பறக்கும் தடவழியில், சூரிய மைய வட்டணையில் ஏவப்பட்டது , இது புவியின் ஈர்ப்பு விசையிலிருந்து தப்பித்த அமெரிக்காவின் முதல் ஆய்வு ஆகும். மார்ச் 3,1959 அன்று தொடங்கப்பட்டது , இது கெய்கர் - முல்லர் குழாய் கண்டறிதல் மற்றும் நிலா ஒளிப்ப்பட செய்முறையைப் பயன்படுத்தி ஒரு நிலாக் கதிர்வீச்சு சூழல் செய்முறையின் பயோனீர் 3: போன்ற ஒரு கருவியை எடுத்துச் சென்றது. இது நிலாவின் மேற்பரப்பில் இருந்து 58,983 கிமீ (36,650 மைல்) தூரத்தில் கடந்து சென்றது. இருப்பினும் பயோனீர் 4 அதன் ஒளிமின்னழுத்த உணரியைத் தூண்டுவதற்கு போதுமான நெருக்கமாக வரவில்லை. 1969 ஆம் ஆண்டு வரை விண்கலம் சூரிய வட்டணையில் இருந்தது. 1958 மற்றும் 1963 க்கு இடையில் 12 முயற்சிகளில் அமெரிக்காவால் தொடங்கப்பட்ட ஒரே வெற்றிகரமான நிலா ஆய்வு இதுவாகும் - 1964 இல் மட்டுமே இரேஞ்சர் 7 இதன் அனைத்துப் பணி நோக்கங்களையும் நிறைவேற்றுவதன் மூலம் அதன் வெற்றியை மிஞ்சும்.  
சோவியத் லூனா 1 ஆய்வு ஜனவரி 3,1959 அன்று நிலாவில் முதல் வெற்றிகரமான பறப்பை நடத்திய பிறகு , ஒரு நிலாப் பயணத்தை வெற்றிகரமாக நடத்த அமெரிக்கா உணர்ந்த அழுத்தம் மகத்தானது , குறிப்பாக அமெரிக்கப் பணித் தோல்விகள் முற்றிலும் வெளிப்படையாக இருந்ததால் , சோவியத் தோல்விகள் கமுக்கமாக வைக்கப்பட்டன.
# பயோனீர் 4

## விண்கல வடிவமைப்பு

பயோனீர் 4 என்பது கூம்பு வடிவில் 51 செமீ உயரமும் , அதன் அடிப்பகுதியில் 23 செமீ விட்டமும் கொண்டது. கூம்பு ஒரு மெல்லிய கண்ணாடியிழை கூண்டால் ஆனது , இது ஒரு தங்கக் கழுவலுடன் மின்னணு முறையில் கடத்தப்பட்டு , 10 முதல் 50 செல்சியசு வரை வெப்பநிலையைப் பேண வெள்ளை கோடுகளால் வரையப்பட்டது. கூம்பின் முனையில் ஒரு சிறிய ஆய்கலம் இருந்தது , இது கூம்புடன் இணைந்து உணர்சட்டமாகச் செயல்படுகிறது. கூம்பின் அடிப்பகுதியில் பாதரச மின்கலங்களின் அடுக்கு மின்சாரம் வழங்கியது. அடுக்கின் மையத்திலிருந்து ஒரு ஒளிமின்னழுத்த உணரி நீண்டு நின்றது. நிலாவில் இருந்து சுமார் 30,000 கி. மீ. க்குள் ஆய்கலம் இருக்கும்போது நிலாவின் ஒளியால் தூண்டப்படும் இரண்டு ஒளி மின்கலங்களுடன் இந்த உணரி வடிவமைக்கப்பட்டுள்ளது. கூம்பின் மையத்தில் ஒரு மின்னழுத்த பகிர்மானக் குழலும் இரண்டு கீகர் - முல்லர் குழல்களும் இருந்தன. முந்தைய தேட்டச் செயற்கைக்கோள்களுடன் தொடர்பு கொள்ள பயன்படுத்தப்பட்ட ஆய்கலத்தின் நுண்பூட்டல் அமைப்பு இந்தப் பணியைச் செய்ய போதுமான வரம்பைக் கொண்டிருக்கவில்லை. எனவே கண்காணிப்பு, தொலைத்தொடர்பு என்ற புதிய வானொலி அமைப்பு வடிவமைக்கப்பட்டது. இது கோல்ட்ஸ்டோன் ஆழ்வெளி தகவல் தொடர்பு வளாகத்தின் ஒருங்கிணைந்த ஒரு பகுதியாக இருந்தது. 0. 5 கிலோ எடை கொண்ட ஒரு அலைசெலுத்தி , 0.01 மெகா எர்ட்சு அதிர்வெண்ணில் 0.05 வா தறுவாய்க் குறிப்பேற்ற குறிகையை வழங்கியது. ஒரு டெசுபின் பொறிமுறை இரண்டு 7 கிராம் எடைகளைக் கொண்டிருந்தது , இது ஒரு நீரியல் கடிகையால் தூண்டப்பட்டு 10 மணி நேரத்திற்குப் பிறகு இரண்டு 150 செமீ கம்பிகளின் இறுதி வரை வெளியேறியது. விண்கலத்தின் சுழற்சியை 400 ஆர். பி. எம் முதல் 6 ஆர். பி. எம் வரையிலான அதன் முன்னோடிகளை விட சில சிறிய அள்விலான மாற்றங்களைப் பயோனீர் 4 பெற்றது , அதாவது கீகர் குழல்களைச் சுற்றி ஈயக் கவசங்களைச் சேர்த்தது. அதன் நம்பகத்தன்மை, குறிகை வலிமையை மேம்படுத்துவதற்காக தொலையளவியல் அமைப்பில் மாற்றங்கள் செய்யப்பட்டன. தொழில்நுட்ப சிக்கல்கள் காரணமாக ஏவுதலில் இருந்து திரும்பப் பெறப்பட்ட ஆய்கலம் 3 இன் எஸ். என்.4 இதில் இருந்தது.  
பயோனீர் 4 ஜூனோ II ஏவுகணை வாகனத்தால் ஏவப்பட்டது , இது பயனர் 3 ஐயும் ஏவியது. ஜூனோ II , எக்சுப்ளோரர் 1 ஐ அறிமுகப்படுத்திய ஜூனோ I (ஜுபிட்டர் - சி அடிப்படையிலான) ஏவூர்தியை ஒத்திருந்தது. இதன் முதல் கட்டம் 19.5 மீட்டர் நீளமுள்ள ஜுபிடர் ஐஆர்பிஎம் ஏவுகணையாகும்., இது அமெரிக்க இராணுவத்தால் பயன்படுத்தப்பட்டது. வியாழன் உந்துவிசை பிரிவின் மேல் ஒரு வழிகாட்டுதல், கட்டுப்பாட்டு பெட்டி இருந்தது , இது ஏவூர்தி நிலைகள் 2 . 4 ஆகியவற்றின் சுழலும் தொட்டியை தாங்கியது. பயோனீர் *4* கலம் நிலை 4 இன் மேல் ஏற்றப்பட்டது.
# பயோனீர் 4

## திட்டப் பணி

1959 மார்ச் 3 அன்று இரவு 05:10:56 கிரீன்விச் மணிக்கு பயோனீர் 4 கேப் கனாவெரலில் ஏவுதளம் - 5 இலிருந்து ஏவப்பட்டது. இந்த நேரத்தில் ஆற்றல் மிகைப்பி கிட்டத்தட்ட கச்சிதமாக செயல்பட்டது , இதனால் பயோனீர் 4 அதன் முதன்மை நோக்கத்தை அடைந்தது (ஒரு பூமி - சந்திரன் பாதை) கதிர்வீச்சு தரவை திருப்பி , ஒரு மதிப்புமிக்க கண்காணிப்பு பயிற்சியை வழங்கியது. இருப்பினும் , பெயரளவு இரண்டாவது கட்ட எரியூட்டலை விட சற்று நீளமானது. சிறிய பாதை மற்றும் வேக பிழைகளைத் தூண்டுவதற்கு போதுமானதாக இருந்தது , இதனால் ஆய்கலம் நிலாவின் மேற்பரப்பில் இருந்து 58,983 கிமீ உயரத்தில் கடந்து சென்றது (மார்ச் 4,1959ச் மார்ச் 4 அன்று 22:25 கிரீன்விச் நேரத்தில் (மாலை 5:25 மணி). மணிக்கு 7230 கிமீ வேகத்தில் சென்றது இது EST. ஒளிமின்னழுத்த உணரியைத் தூண்டுவதற்கு தொலைவு போதுமானதாக இல்லை. இந்த அல்கீட்டுச் சாதனம் எதிர்கால ஆய்வுகளில் ஒரு படக்கருவி அல்லது விடிகன் படக்கருவியைச் செயல்படுத்த பயன்படுத்த ஓர்வு செய்யப்பட்டது. இந்த ஆய்கலம் கதிர்வீச்சு தரவை 82.5 மணி நேரம் 658,000 கிலோமீட்டர் (409,000 மைல்) தொலைவுக்குத் தொடர்ந்து அனுப்பியது. மேலும், 1959 மார்ச் 18 அன்று 01:00 கிரீன்விச் மணியளவில் சூரியவண்மையை அடைந்தது. உருளை வடிவ நான்காவது கட்ட உறை (173 செமீ நீளம் 15 செமீ விட்டம் 4.65 கிலோ) ஆய்கலத்துடன் வட்டணைக்குச் சென்றது. தகவல் தொடர்பு அமைப்பு நன்றாக வேலை செய்தது , மேலும் போதுமான மின்கலன் திறன் இருந்திருந்தால் குறிகைகள் 1,000,000 கிலோமீட்டர்கள் (6,20,000 மைல்) வரை பெறப்பட்டிருக்கலாம் என்று மதிப்பிடப்பட்டது.
# பாகேசுவர் சட்டமன்றத் தொகுதி

**பாகேசுவர் சட்டமன்றத் தொகுதி** (*Bageshwar Assembly constituency*) என்பது இந்தியாவின் வட மாநிலமான உத்தராகண்டம் மாநிலத்தின் 70 சட்டமன்றத் தொகுதிகளில் ஒன்றாகும். இந்திய நாடாளுமன்றத்தின் பாகேசுவர் அல்மோரா மக்களவைத் தொகுதியின் பகுதியாக உள்ளது.
# பாகேசுவர் சட்டமன்றத் தொகுதி

## சட்டமன்ற உறுப்பினர்கள்

| 1967 | கோபால் இராம் தாசு | இந்திய தேசிய காங்கிரசு |
| --- | --- | --- |
| 1969 | சரசுவதி தேவி |  |
| 1974 |  |  |
| 1977 | புரான் சந்த் | ஜனதா கட்சி |
| 1980 | கோபால் இராம் தாசு | இந்திய தேசிய காங்கிரசு |
| 1985 | இந்திய தேசிய காங்கிரசு |  |
| 1989 |  |  |
| 1991 | புரான் சந்த் | பாரதிய ஜனதா கட்சி |
| 1993 | இராம் பிரசாத் தம்தா | இந்திய தேசிய காங்கிரசு |
| 1996 | நாராயண் இராம் தாசு | பாரதிய ஜனதா கட்சி |
| <small>*உத்தராகண்டச் சட்டமன்றம்*</small> |  |  |
| 2002 | இராம் பிரசாத் தம்தா | இந்திய தேசிய காங்கிரசு |
| 2007 | சந்தா இராம் தாசு | பாரதிய ஜனதா கட்சி |
| 2012 |  |  |
| 2017 |  |  |
| 2022 |  |  |
| 2023^ | பார்வதி தாசு |  |
- ^ இடைத்தேர்தல்
# பாகேசுவர் சட்டமன்றத் தொகுதி

## தேர்தல் முடிவுகள்

### 2023 இடைத்தேர்தல்

<section begin="Assembly Election 2022"/>
# பாகேசுவர் சட்டமன்றத் தொகுதி

## மேலும் பார்க்கவும்

- அல்மோரா (லோக்சபா தொகுதி)
# 2023 மொராக்கோ நிலநடுக்கம்

**2023 மொராக்கோ நிலநடுக்கம்** (*2023 Morocco earthquake*) 2023 ஆம் ஆண்டு செப்டம்பர் மாதம் 8 ஆம் தேதியன்று இரவு அட்லாண்டிக்கு மற்றும் மத்தியதரைக் கடல் எல்லையை ஒட்டிய வட ஆப்பிரிக்க நாடான மொராக்கோவில் இரவு 11.11 மணிக்கு மக்கள் தூக்கத்தில் இருந்த போது நிலநடுக்கம் ஏற்பட்டது. நிலநடுக்கம் சுமார் 20 நொடிகள் நீடித்ததாக கூறப்படுகிறது. மொராக்கோ நாட்டின் பல பகுதிகளில் நில அதிர்வுகள் உணரப்பட்டது. சக்திவாய்ந்த இந்நில நடுக்கத்தில் 296 எண்ணிக்கைக்கும் மேற்பட்டோர் பலியாகி உள்ளதாக செப்டம்பர் மாதம் 9 ஆம் தேதியன்று காலையில் தகவல்கள் வெளியாகின. 153 பேர் காயம் காரணமாக மருத்துவமனையில் அனுமதிக்கப்பட்டுள்ளனர். மீட்பு பணிகள் தொடர்ந்து நடைபெற்று வரும் நிலையில் உயிரிழப்பு எண்ணிக்கை மேலும் அதிகரிக்கக் கூடும் எனவும் தெரிவிக்கப்பட்டு உள்ளது.  
மராகேசூக்கு தென்மேற்கே 71 கிமீ (44 மைல்) தொலைவில் உள்ள அட்லசு மலைத்தொடரின் உயரமான பகுதியான கிராண்டு அட்லசு பகுதியில் 18.5 கிலோமீட்டர் ஆழத்தில் 6.9 ரிக்டர் அளவில் இந்த நிலநடுக்கம் பதிவானதாகவும் அமெரிக்க புவியியல் ஆய்வு மையம் தெரிவித்துள்ளது. பல கட்டிடங்கள் இடிந்து விழுந்து நகரமே கட்டிடக் குவியலாக காட்சியளிப்பதாகவும் செய்திகள் தெரிவிக்கின்றன.
# நேரடி நடவடிக்கை எங்கெங்கும்

**நேரடி நடவடிக்கை எங்கெங்கும்**, அல்லது **டைரக்ட் ஆக்ஷன் எவ்ரிவேர்** (டிஎக்சி, DxE), என்பது சான் பிரான்சிஸ்கோ விரிகுடா பகுதியில் 2013-ம் ஆண்டு நிறுவப்பட்ட விலங்குரிமை ஆர்வலர்களின் சர்வதேச அடிமட்ட வலையமைப்பு ஆகும். தொழிற்முறை விலங்குப் பண்ணைகளில் இருந்து விலங்குகளை திறந்தமுறை மீட்டல் உள்ளிட்ட சீர்குலை எதிர்ப்புகளையும் வன்முறையற்ற நேரடி நடவடிக்கை உத்திகளையும் டிஎக்சி பயன்படுத்துகிறது. இறுதியாக கலாச்சாரத்தைத் திருத்தி சமூக மற்றும் அரசியல் நிறுவனங்களை மாற்றக்கூடிய ஒரு இயக்கத்தை உருவாக்குவதே இவ்வமைப்பின் நோக்கமாகும். "விலங்குகளின் பண்ட அந்தஸ்தினை மாற்றி விலங்குச் சுரண்டலுக்கு ஒரு முற்றுப்புள்ளி வைக்க வேண்டும்" என்கிற நோக்கில் டிஎக்சி ஆர்வலர்கள் செயல்படுகின்றனர்.
# பாக்சாநகர் சட்டமன்றத் தொகுதி

**பாக்சாநகர் சட்டமன்றத் தொகுதி** (*Boxanagar Assembly constituency*) என்பதுஇந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது சிபாகிஜாலா மாவட்டத்தில் உள்ளது. மேற்கு திரிபுரா மக்களவைத் தொகுதியின் ஒரு பகுதியாக இத்தொகுதி உள்ளது.
# பாக்சாநகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1972 | முன்சூர் அலி | இந்திய தேசிய காங்கிரசு |
| 1977 | அர்பார் இரகுமான் | இந்திய பொதுவுடைமைக் கட்சி (மார்க்சிஸ்ட்) |
| 1983 |  |  |
| 1988 | பிலால் மியா | இந்திய தேசிய காங்கிரசு |
| 1993 | சாகித் சவுத்ரி | இந்திய பொதுவுடைமைக் கட்சி (மார்க்சிஸ்ட்) |
| 1998 | பிலால் மியா | இந்திய தேசிய காங்கிரசு |
| 1993 | சாகித் சவுத்ரி | இந்திய பொதுவுடைமைக் கட்சி (மார்க்சிஸ்ட்) |
| 2008 |  |  |
| 2013 |  |  |
| 2018 |  |  |
| 2023 | சம்சூல் அக்கு |  |
| 2023^ | தபஜ்ஜால் கோசைன் | பாரதிய ஜனதா கட்சி |
- ^ இடைத்தேர்தல்
# பாக்சாநகர் சட்டமன்றத் தொகுதி

## தேர்தல் முடிவுகள்

### 2023 இடைத்தேர்தல்

<section begin="Assembly Election 2022"/>
# பாக்சாநகர் சட்டமன்றத் தொகுதி

## மேலும் பார்க்கவும்

- சிபாகிஜாலா மாவட்டம்
- திரிபுரா மேற்கு (லோக்சபா தொகுதி)
# பனிசாகர் சட்டமன்றத் தொகுதி

**பனிசாகர் சட்டமன்றத் தொகுதி** (*Panisagar Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  
இது வடக்கு திரிபுரா மாவட்டத்தின் ஒரு பகுதியாகும்.
# பனிசாகர் சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 2018 | பினாய் பூசண் தாசு}}  
== மேலும் பார்க்கவும் ==  
* வடக்கு திரிபுரா மாவட்டம் |  |
# அயோடோவளையபுரோப்பேன்

**அயோடோவளையபுரோப்பேன்** (*Iodocyclopropane*) என்பது C<sub>3</sub>H<sub>5</sub>I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும். கரிம அயோடின் சேர்மமான இது ஆலோ ஆல்க்கேன் குடும்பத்தில் ஓர் உறுப்பினராகும்.
# அயோடோவளையபுரோப்பேன்

## தயாரிப்பு

வளையபுரோப்பேனை ஒளி வேதியியல் அயோடினேற்ற வினைக்கு உட்படுத்தி அயோடோவளையபுரோப்பேன் தயாரிக்கப்படுகிறது.  
::
# அயோடோவளையபுரோப்பேன்

## வேதிப்பண்புகள்

பல்லேடியம் வினையூக்கியின் முன்னிலையில் அயோடோவளையபுரோப்பேன் பென்சாக்சசோலுடன் வினைபுரிந்து 2-வளையபுரோப்பைல்பென்சாக்சசோல் சேர்மத்தை தருகிறது.
# அயோடோவளையபுரோப்பேன்

## பயன்கள்

அயோடோவளையபுரோப்பேன்கள் செயற்கை இடைநிலை வேதிப்பொருள்களாகப் பயன்படுத்தப்படுகின்றன. இவற்றின் கரிமவுலோக வினைகளின் மூலம் பல அரைல், ஆல்க்கைல், அசைல் பதிலீட்டு வளையபுரோப்பேன்களை செயற்கையாகத் தயாரிக்க முடியும்.
# அமர்பூர் (திரிபுரா) சட்டமன்றத் தொகுதி

**அமர்பூர் சட்டமன்றத் தொகுதி** (*Amarpur, Tripura Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  
இது கோமதி மாவட்டத்தின் ஒரு பகுதியாக உள்ளது.
# அமர்பூர் (திரிபுரா) சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 2018 | இரஞ்சித் தாசு}}  
== மேலும் பார்க்கவும் ==  
* கோமதி மாவட்டம் |  |
# அம்பாசா சட்டமன்றத் தொகுதி

**அம்பாசா சட்டமன்றத் தொகுதி** (*Ambassa Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  
இது தலாய் மாவட்டத்தின் ஒரு பகுதியாகும். இத்தொகுதி பழங்குடியினருக்கு ஒதுக்கப்பட்டுள்ளது.
# அம்பாசா சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 2013 | இலலித் குமார் தீப்பார்மா | இந்திய பொதுவுடைமைக் கட்சி (மார்க்சிஸ்ட்) |
| 2018 | பரிமால் தீப்பார்மா | பாரதிய ஜனதா கட்சி |
| 2023 | சீத்தா இரஞ்சன் தீப்பார்மா | திப்ரா மோதா கட்சி |
# அம்பாசா சட்டமன்றத் தொகுதி

## மேலும் பார்க்கவும்

- தலாய் மாவட்டம்
# குளோரோவளையபுரோப்பேன்

**குளோரோவளையபுரோப்பேன்** (*Chlorocyclopropane*) என்பது C<sub>3</sub>H<sub>5</sub>Cl. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும். கரிம குளோரின் சேர்மமான இது ஆலோ ஆல்க்கேன் குடும்பத்தில் ஓர் உறுப்பினராகும்.
# குளோரோவளையபுரோப்பேன்

## தயாரிப்பு

வளையபுரோப்பேனை ஒளி வேதியியல் குளோரினேற்ற வினைக்கு உட்படுத்தி குளோரோவளையபுரோப்பேன் தயாரிக்கப்படுகிறது. இதற்காக வளையபுரோப்பேனுடன் குளோரின் வாயுவைச் சேர்த்து வினை நிகழ்த்தப்படுகிறது. வினையில் உருவாகும் பல்குளோரினேற்ற சேர்மங்களை தனித்தனியாகப் பிரித்துக் கொள்ள இயலும்.
# குளோரோவளையபுரோப்பேன்

## வேதிப்பண்புகள்

குளோரோவளையபுரோப்பேனை சூடாக்கினால் 3-குளோரோபுரோப்பேன் என்ற மாற்றியனை ஒத்த சேர்மமாக மாற்றமடைகிறது. குளோரோவளையபுரோப்பேன் ஈதரில் உள்ள இலித்தியத்துடன் வினைபுரிந்து இருவளையபுரோப்பேன் எனப்படும் பைசைக்ளோபுரோப்பேனைக் கொடுக்கிறது. குளோரோவளையபுரோப்பேன் மக்னீசியத்துடனும் வினையில் ஈடுபட்டு வளையபுரோப்பைல்மக்னீசியம் குளோரைடைக் கொடுக்கிறது.
# குளோரோவளையபுரோப்பேன்

## இதையும் காண்க

- கரிமகுளோரைடு
# ஆம்பிநகர் சட்டமன்றத் தொகுதி

**ஆம்பிநகர் சட்டமன்றத் தொகுதி** (*Ampinagar Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  
இது கோமதி மாவட்டத்தின் ஒரு பகுதியாகும். இந்தத் தொகுதி பழங்குடியினருக்கு ஒதுக்கப்பட்டுள்ளது.
# ஆம்பிநகர் சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1998 | நாகேந்திர ஜாமாதிய | திரிபுரா பழங்குடியினர் இளைஞர் சங்கம் |
| 2003 | திப்ரா பூர்வாங்க தேசியவாத கட்சி |  |
| 2008 | டேனியல் ஜாம்தியா | இந்திய பொதுவுடைமைக் கட்சி (மார்க்சிஸ்ட்) |
| 2013 |  |  |
| 2018 | சிந்து சந்திர ஜாம்தியா | திரிபுரா பூர்வகுடி மக்கள் முன்னணி |
| 2023 | பதான் லால் ஜாம்தியா | திப்ரா மோதா கட்சி |
# ஆம்பிநகர் சட்டமன்றத் தொகுதி

## மேலும் பார்க்கவும்

- கோமதி மாவட்டம்
# கொத்தப்பள்ளி அருவி

**கொத்தப்பள்ளி அருவி** (*Kothapally waterfalls*) என்பது இந்தியாவின் தென்கிழக்கு கடற்கரையில் ஆந்திரப் பிரதேசத்தின் விசாகப்பட்டினம் மாவட்டத்தில் படேருவுக்கு அருகில் உள்ள கங்கராஜு மதுகுலாவில் உள்ள ஒரு அருவியாகும்.  
இந்த அருவியைக் கிராமத்துச் சிறுவன் வந்தலா அபி சமீபத்தில் கண்டுபிடித்தான். இந்த நீர்வீழ்ச்சியில் பொது உள்கட்டமைப்பு எதுவும் இல்லை என்றாலும், விசாகப்பட்டினம் மாவட்டத்தில் சுற்றுலாத்தலமாக மாறியுள்ளது.
# கொத்தப்பள்ளி அருவி

## அமைவிடம்

<templatestyles src="Module:Coordinates/styles.css"></templatestyles>  
கொத்தப்பள்ளி அருவி தெற்கே சிந்தப்பள்ளி மண்டலம், கிழக்கே படேரு மண்டலம், வடக்கே வீனஸ் பயலு மண்டலம் மற்றும் கிழக்கே மதுகுள மண்டலம் ஆகியவற்றால் சூழப்பட்டுள்ளது.
# பதககாரா அருவி

**பதககாரா அருவி** (*Badaghagara Waterfall*) என்பது இந்தியாவின் ஒடிசா மாநிலத்தில் கேந்துசர் மாவட்டத்தின் உள்ள ஒரு அருவி ஆகும்.
# பதககாரா அருவி

## அமைவிடம்

பதககாரா அருவி கேந்துசர் மாவட்டத்தின்<nowiki/>தலைமையகத்திலிருந்து (கேந்துசர்) 9 கி.மீ. தொலைவில் அமைந்துள்ளது. இது வற்றாத நீர் ஆதாரமாக இருப்பதால், கீழ்புறத்தில் ஒரு அணை கட்டப்பட்டுள்ளது. இது சனாகாகரா அருவியின் கீழ் நீரோட்டத்தில் 3 கிலோமீட்டர் தொலைவில் அமைந்துள்ளது.
# பதககாரா அருவி

## அருவி

இது ஒரு வற்றாத அருவி ஆகும். மச்சா கந்தனா, ஒரு சிறிய ஆறு. இது உயரத்தில் இருந்து விழுகிறது.
# பதககாரா அருவி

## மேலும் பார்க்கவும்

- இந்தியாவில் உள்ள நீர்வீழ்ச்சிகளின் பட்டியல்
# ஆசியக் கிண்ணம் 2023

**2023 ஆசியக் கிண்ணம்** (*2023 Asia Cup*) அல்லது **சூப்பர் 11 ஆசியக் கோப்பை** (*Super 11 Asia Cup*) என்பது ஆசியக் கிண்ணத்தின் 16-ஆவது பதிப்பாகும். இந்தப் போட்டிகள் பன்னாட்டு ஒருநாள் போட்டிகளாக விளையாடப்பட்டன. இந்தத் தொடரை பாக்கித்தான் அதிகாரபூர்வமாக நடத்தியது. 6 நாட்டு அணிகள் மோதிய இத்தொடர், 2023 ஆகத்து 30 முதல் செப்டம்பர் 17 வரை பாக்கித்தானிலும், இலங்கையிலும் நடைபெற்றன. நடப்பு வாகையாளராக இலங்கை விளையாடியது. ஒன்றுக்கு மேற்பட்ட நாடுகளில் நடைபெறும் முதல் ஆசியக் கோப்பை இதுவாகும். இதில் நான்கு போட்டிகள் பாக்கித்தானிலும், மீதமுள்ள ஒன்பது போட்டிகள் இலங்கையிலும் நடைபெற்றன.  
ஆசியத் துடுப்பாட்ட அவையின் ஐந்து முழு உறுப்பினர்களான ஆப்கானித்தான், வங்காளதேசம், இந்தியா, பாக்கித்தான், இலங்கை அணிகள் போட்டிக்கு நேரடியாகத் தகுதிபெற்றன. 2023 ஆசியத் துடுப்பாட்ட அவை ஆண்கள் பிரீமியர் கோப்பையை வென்றதன் மூலம் தகுதி பெற்ற நேபாளமும் இவர்களுடன் இணைந்தது. இந்திய அரசாங்கத்தின் மறுப்பு காரணமாக பாக்கித்தானுக்குப் பயணம் செய்ய மறுத்த இந்தியாவைத் தவிர, அனைத்து அணிகளும் பாக்கித்தானில் குறைந்தபட்சம் ஒரு சில ஆட்டங்களில் விளையாடின. 2023 சனவரியில், ஆசியத் துடுப்பாட்ட அவை 2023 மற்றும் 2024க்கான போட்டிகளுக்கான் திகதிகளையும் வடிவமைப்பையும் அறிவித்தது. முதலில், போட்டி 2021 இல் நடத்த திட்டமிடப்பட்டது. ஆனால் கோவிட் 19 பெருந்தொற்றுக் காரணமாக 2023 க்கு ஒத்திவைக்கப்பட்டது. போட்டிக்கான அட்டவணை 2023 சூலை 19 அன்று அறிவிக்கப்பட்டது. இறுதிப் போட்டியில் இலங்கையை 10 இலக்குகள் வித்தியாசத்தில் வீழ்த்தி இந்தியா தனது எட்டாவது ஆசியக் கோப்பையை வென்றது.
# ஆசியக் கிண்ணம் 2023

## வடிவம்

போட்டியின் குழுக்கள் மற்றும் வடிவம் 9 ஜனவரி 2023 அன்று அறிவிக்கப்பட்டது. ஆறு அணிகள் மூன்று வீதம் இரண்டு குழுக்களாகப் பிரிக்கப்பட்டன. ஆறு முதல் சுற்றுப் போட்டிகள், ஆறு சூப்பர் 4 போட்டிகள் மற்றும் ஒரு இறுதிப் போட்டி என மொத்தம் 13 ஆட்டங்கள் நடைபெறவுள்ளன. இந்தியா, பாகிஸ்தான் மற்றும் நேபாளம் ஆகிய அணிகள் குழு அ வில் இடம் பெற்றன. அதே சமயம் நடப்பு வாகையாளரான இலங்கை வங்காளதேசம் மற்றும் ஆப்கானிஸ்தானுடன் குழு ஆ வில் இடம்பெற்றது ஒவ்வொரு குழுவிலிருந்தும் முதல் இரண்டு அணிகள் சூப்பர் 4 க்கு முன்னேறின. அங்கிருந்து முதல் இரண்டு இடங்களை பிடித்த அணிகள் இறுதிப்போட்டியில் மோதின.
# ஆசியக் கிண்ணம் 2023

## நிகழிடங்கள்

| லாகூர் | முல்தான் | கொழும்பு | கண்டி |
| --- | --- | --- | --- |
| கடாபி அரங்கம் | முல்தான் துடுப்பாட்ட அரங்கம் | ஆர். பிரேமதாச அரங்கம் | முத்தையா முரளிதரன் பன்னாட்டுத் துடுப்பாட்ட அரங்கம் |
| கொள்ளளவு: 27,000 | கொள்ளளவு: 30,000 | கொள்ளளவு: 35,000 | கொள்ளளவு: 35,000 |
| போட்டிகள்: 3 | போட்டிகள்: 1 | போட்டிகள்: 6 | போட்டிகள்: 3 |
# ஆசியக் கிண்ணம் 2023

## அணிகளும் தகுதியும்

ஆசியத் துடுப்பாட்ட அவையின் முழு உறுப்புரிமை கொண்ட அணிகள் இச்சுற்றில் விளையாட நேரடியாகத் தகுதி பெற்றன. நேபாள அணி 2023 ஏசிசி ஆண்கள் பிரீமியர் கோப்பை இறுதிப் போட்டியில் அமீரக அணியை வென்றதை அடுத்து இச்சுற்றில் முதல் தடவையாக விளையாடத் தகுதி பெற்றது.  
| ஐசிசி முழு உறுப்பினர் | எவையுமில்லை | 5 |  |  |
| --- | --- | --- | --- | --- |
| 2023 ஏசிசி ஆண்கள் பிரீமியர் கோப்பை | 18 ஏப்ரல் — 2 மே 2023 | நேபாளம் | 1 | } |
# ஆசியக் கிண்ணம் 2023

## குழுக்கள்

| * அசுமதுல்லா சகிதி (த)
* ரகுமானுல்லா குர்பஸ் (கு.கா)
* இப்ராகிம் சத்ரன்
* ரியாசு அசன்
* ரஹ்மத் ஷா
* நஜிபுல்லா சத்ரன்
* முகம்மது நபி
* இக்ரம் அலிக்கில் (கு.கா)
* ரஷீத் கான்
* குல்புதீன் நயிப்
* கரிம் ஜனத்
* அப்துல் ரகுமான்
* சராபுதீன் அஸ்ரப்
* முஜீப் உர் ரகுமான்
* நூர் அகமது
* முகம்மது சலீம்
* பசல்கக் பரூக்கி | * சகீப் அல் அசன் (த)
* லிதன் தாஸ் (து.த)
* அனமுல் ஹக்
* தன்சீது அசன்
* நஸ்முல் உசைன் சாந்தோ
* தவ்கீது இரிதோய்
* முஷ்பிகுர் ரகீம் (கு.கா)
* மெஹதி ஹசன்
* தஸ்கின் அகமது
* முசுத்தாபிசூர் ரகுமான்
* அசன் மகுமுது
* முகம்மது நயீம்
* மகெதி அசன்
* நசூம் அகமது
* சமீம் ஒசைன்
* அஃபிஃப் ஹொசைன்
* சோரிபுல் இசுலாம்
* தன்சீம் அசன் சக்கீபு | * ரோகித் சர்மா (த)
* ஹர்திக் பாண்டியா (து.த)
* ஜஸ்பிரித் பும்ரா
* சுப்மன் கில்
* சிரேயாஸ் ஐயர்
* ரவீந்திர ஜடேஜா
* இசான் கிசான் (கு.கா)
* பிரசித் கிருஷ்ணா
* விராட் கோலி
* அக்சார் பட்டேல்
* கே. எல். ராகுல்
* முகம்மது சமி
* முகமது சிராஜ்
* ஷர்துல் தாகூர்
* திலக் வர்மா
* குல்தீப் யாதவ்
* சூர்யகுமார் யாதவ் | * ரோகித் பௌதேல் (த)
* ஆசிப் சேக் (கு.கா)
* திப்பேந்திரா சிங் ஐரீ
* குசல் பூர்ட்டெல்
* மவ்சம் தக்கால்
* பிராத்திசு
* குல்சான் ஜா
* சுந்தீப் ஜோரா
* கரன் கே.சி
* சொம்பால் காமி
* சந்தீப் லாமிச்சானே
* கிசோர் மகாத்தோ
* குசல் மல்லா
* லலித் ரச்பான்சி
* ஆரிப் சேக்
* அர்ஜுன் சவுத் (கு.கா)
* பீம் சர்க்கி | * பாபர் அசாம் (த)
* சதாப் கான் (து.த)
* முகம்மது ரிஸ்வான் (கு.கா)
* அப்துல்லா சாபிக்
* பகீம் அஷ்ரப்
* பக்கர் சமான்
* அரிசு ரவூஃப்
* இமாம்-உல்-ஹக்
* இப்திகார் அகமது
* முகம்மது ஹரிசு
* முகமது நவாஸ்
* முகம்மது வாசிம்
* நசீம் சா
* சவுத் சக்கீல்
* சல்மான் அலி அகா
* சகீன் அஃப்ரிடி
* உசாமா மீர் | * தசுன் சானக்க (த)
* குசல் மெண்டிசு (து.த, கு.கா)
* பத்தும் நிசங்க
* திமுத் கருணாரத்ன
* குசல் பெரேரா
* சரித் அசலங்க
* தனஞ்சய டி சில்வா
* சதீர சமரவிக்ரம
* மகேசு தீக்சன
* துனித் வெல்லாளகே
* மதீச பத்திரன
* கசுன் ராஜித
* துசான் ஏமந்த
* பினூரா பெர்னாண்டோ
* பிரமோத் மதுசன் | } |
| --- | --- | --- | --- | --- | --- | --- |
# ஆசியக் கிண்ணம் 2023

## குழு நிலை

### குழு அ

#### புள்ளிப் பட்டியல்

சூப்பர் 4 இற்குத் தெரிவு
# ஆசியக் கிண்ணம் 2023

## குழு நிலை

### குழு அ

#### போட்டிகள்

---  
---  
---
# ஆசியக் கிண்ணம் 2023

## குழு நிலை

### குழு ஆ

#### புள்ளிப் பட்டியல்

சூப்பர் 4 இற்குத் தெரிவு
# ஆசியக் கிண்ணம் 2023

## குழு நிலை

### குழு ஆ

#### போட்டிகள்

---  
---
# ஆசியக் கிண்ணம் 2023

## சூப்பர் 4

பாக்கித்தான் துடுப்பாட்ட வாரியம் 11 செப்டம்பர் 2023 அன்று இந்தியா-பாக்கித்தான் இடையேயான சூப்பர் நான்கு மோதலுக்கு ஒதுக்கப்பட்ட நாளாக அறிவித்தது. ஒதுக்கப்பட்ட நாள் தூண்டப்பட்டால், போட்டி இடைநிறுத்தப்பட்ட இடத்தில் இருந்து செப்டம்பர் 11 அன்று தொடரும்.  
செப்டம்பர் 12 அன்று இலங்கையை 41 ஓட்டங்களால் வீழ்த்தி இறுதிப் போட்டிக்குத் தகுதி பெற்ற முதல் அணி என்ற பெருமையை இந்தியா பெற்றது. இந்தியா பத்தாவது முறையாக ஆசியக்கிண்ண இறுதிப் போட்டிக்கு முன்னேறினர். இரண்டு நாட்களுக்குப் பிறகு, மழையால் தாமதிக்கப்பட்ட போட்டியில் பாக்கித்தானை இரண்டு இலக்குகள் வித்தியாசத்தில் தோற்கடித்த இலங்கை, 11-ஆவது தடவையாக இறுதிப் போட்டியை அடைந்தது.
# ஆசியக் கிண்ணம் 2023

## சூப்பர் 4

### புள்ளிப் பட்டியல்

இறுதிப் போட்டிக்குத் தெரிவு.
# ஆசியக் கிண்ணம் 2023

## சூப்பர் 4

### போட்டிகள்

---  
---  
---  
---  
---
# ஆசியக் கிண்ணம் 2023

## புள்ளிவிபரங்கள்

### அதிக ஓட்டங்கள்

போட்டியில் அதிக ஓட்டங்கள் எடுத்த முதல் ஐந்து பேர் இந்த அட்டவணையில் சேர்க்கப்பட்டுள்ளனர்.  
| வீரர் | ஆட்டப்பகுதிகள் | 100 | 50 | 4<small>s</small> | 6<small>s</small> |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| சுப்மன் கில் | **302** | 6 | 2 | 75.50 | 93.49 | 121 | 1 | 2 | 35 | 6 |  |
| குசல் மெண்டிசு | **270** | 6 | 0 | 45.00 | 85.71 | 92 | 0 | 3 | 27 | 5 |  |
| சதீர சமரவிக்ரம | **215** | 6 | 0 | 35.83 | 89.21 | 93 | 0 | 2 | 19 | 2 |  |
| பாபர் அசாம் | **207** | 4 | 0 | 51.75 | 97.64 | 151 | 1 | 0 | 20 | 4 |  |
| முகம்மது ரிஸ்வான் | **195** | 4 | 2 | 97.50 | 94.20 | 86* | 0 | 2 | 19 | 3 | } |
# ஆசியக் கிண்ணம் 2023

## புள்ளிவிபரங்கள்

### அதிக இலக்குகள்

போட்டியில் ஏழு இலக்குகளை வீழ்த்தியவர்கள் இந்த அட்டவணையில் சேர்க்கப்பட்டுள்ளனர்.  
| வீரர் | ஆட்டப்பகுதிகள் | Econ. | சராசரி |  |  |  |  |  |
| --- | --- | --- | --- | --- | --- | --- | --- | --- |
| மதீச பத்திரன | **11** | 6 | 270 | 40.5 | 4/32 | 6.61 | 24.54 | 0 |
| முகமது சிராஜ் | **10** | 4 | 122 | 26.2 | 6/21 | 4.63 | 12.20 | 1 |
| துனித் வெல்லாளகே | 6 | 179 | 2.0 | 5/40 | 4.26 | 17.90 | 1 |  |
| சகீன் அஃப்ரிடி | 5 | 235 | 41.00 | 4/35 | 5.73 | 23.50 | 0 |  |
| குல்தீப் யாதவ் | **9** | 4 | 103 | 28.3 | 5/25 | 3.61 | 11.44 | 1 |
| ஆரிசு ரவூஃப் | 4 | 120 | 25.00 | 4/19 | 4.80 | 13.33 | 0 |  |
| தஸ்கின் அகமது | 4 | 172 | 33.3 | 4/44 | 5.13 | 19.11 | 0 | } |
# பிபூதிபூசன் வனவிலங்கு சரணாலயம்

**பிபூதிபூசன் வனவிலங்கு சரணாலயம்** (*Bibhutibhushan Wildlife Sanctuary*) இந்தியாவின் மேற்கு வங்காள மாநிலத்தில் உள்ள வடக்கு 24 பர்கானா மாவட்டத்தில் உள்ளது. முன்னதாக இது பர்மதான காடு என்ற பெயரில் அறியப்பட்டது. கொல்கத்தாவில் இருந்து 100 கி.மீ. தொலைவிலும் போங்கானில் இருந்து 25 கி.மீ. தொலைவிலும் இச்சரணாலயம் அமைந்துள்ளது.  
பிபூதிபூசன் வனவிலங்கு சரணாலயம் 0.68 சதுரகிலோமீட்டர் பரப்பளவில் இச்சாமதி ஆற்றின் கரையில் அமைந்துள்ளது. இங்கு 200 எண்ணிக்கைக்கும் மேற்பட்ட மான்கள், பறவைகள், முயல்கள் மற்றும் பல நீண்டவால் மந்திகள் இங்கு வாழ்கின்றன. ஒரு சிறுவர் பூங்கா, ஒரு சிறிய உயிரியல் பூங்கா மற்றும் வனத்துறையின் சுற்றுலா விடுதி ஆகியவையும் இங்குள்ளன. அருகிலுள்ள பேருந்து நிறுத்தம் 92 பேருந்து வழித்தடத்தில் (போங்கான்-எலஞ்சா-தட்டாபுலியா வழி) உள்ள நல்டுகாரியில் உள்ளது.
# பிபூதிபூசன் வனவிலங்கு சரணாலயம்

## இருப்பிடம்

பிபூதிபூசன் வனவிலங்கு சரணாலயத்திற்கு பயணிக்க, முதலில் நீங்கள் இரயில் அல்லது பேருந்தில் போங்கானை அடையவேண்டும். பின்னர் 96/சி வழித்தடப் பேருந்தில் சென்று நடபெரியா சந்தையில் இறங்க வேண்டும். இங்கிருந்து பிபூதிபூசன் வனவிலங்கு சரணாலயத்தை எளிதாக அடையலாம்.
# பிபூதிபூசன் வனவிலங்கு சரணாலயம்

## வரலாறு

பிபூதிபூசன் வனவிலங்கு சரணாலயம் 1964 ஆம் ஆண்டில் 14 புள்ளிமான்களை காட்டில் விடுவிக்கப்பட்டு தொடங்கப்பட்டது. 1980 ஆம் ஆண்டில், இது வனவிலங்கு சரணாலயமாக அறிவிக்கப்பட்டபோது "பர்மதன்" காடு என்று பெயரிடப்பட்டது. 1995 ஆம் ஆண்டில், சிறந்த இயற்கை ஆர்வலரான பிரபல வங்காள மொழி எழுத்தாளர் பிபூதிபூசன் பந்தோபாத்யாயின் பெயரால் சரணலாயத்தின் தற்போதைய பெயரைப் பெற்றது.
# பிபூதிபூசன் வனவிலங்கு சரணாலயம்

## அமைவிடம்

மேற்கு வங்காள மாநிலத்தின் தலைநகரமான கொல்கத்தாவில் இருந்து 100 கி.மீ. தொலைவிலும் போங்கான் நகரத்திலிருந்து 25 கி.மீ. தொலைவிலும் இச்சரணாலயம் அமைந்துள்ளது.
# பிபூதிபூசன் வனவிலங்கு சரணாலயம்

## வனவிலங்கு

200 எண்ணிக்கைக்கும் மேற்பட்ட மான்கள், பறவைகள், முயல்கள் மற்றும் பல லாங்கர்கள் எனப்படும் நீளவால் மந்திகள் இங்கு உள்ளன.
# பித்யாதாரி ஆறு

**பித்யாதாரி ஆறு** (*Bidyadhari River*) இந்தியாவின் மேற்கு வங்காள மாநிலத்தில் பாயும் ஒரு நதியாகும். பித்யா என்ற பெயராலும் இந்த ஆறு அறியப்படுகிறது. நாடியா மாவட்டத்தில் அரிங்காட்டா நகரத்திற்கு அருகில் உருவாகி, வடக்கு 24 பர்கானா மாவட்டத்தின் தேகங்கா, அப்ரா மற்றும் பராசத்து பகுதிகள் வழியாக பாய்ந்து சுந்தரவனத்தில்<nowiki/>உள்ள இராய்மங்கல் ஆற்றில் கலக்கிறது.
# பித்யாதாரி ஆறு

## வரலாறு

பண்டைய நாகரிகங்களுக்கு இந்த நதி ஒரு முக்கிய வழிசெலுத்தல் பாதையை உருவாக்கியுள்ளது. கிமு மூன்றாம் நூற்றாண்டில் சந்திரகேதுகர் நதி துறைமுகம் இந்த ஆற்றின் கரையில் இருந்தது. நதி வடக்கு 24 பர்கானா மாவட்டத்திற்கும் மற்றும் கொல்கத்தாவிற்கும் முக்கிய வடிகால் அமைப்பாக இருந்து வருகிறது.  
சுந்தரவனப் பகுதியானது ஒன்றோடொன்று இணைக்கப்பட்ட நீர்வழிகளின் வலையமைப்பைக் கொண்டுள்ளது. பெரிய கால்வாய்கள் பெரும்பாலும் வடக்கு-தெற்கு திசையில் ஒரு மைல் அகலத்தில் இயங்கும். பித்யாதாரி மற்றும் பிற கால்வாய்கள் இப்போது நன்னீரின் முக்கிய ஆதாரமான கங்கையிலிருந்து பெரும்பாலும் துண்டிக்கப்பட்டுள்ளதால், அவை சிறிதளவு நன்னீரையே எடுத்துச் செல்கின்றன. வங்காளப் படுகையின் வீழ்ச்சி மற்றும் மேலோட்டமான மேலோடு படிப்படியாக கிழக்கு நோக்கி சாய்ந்ததன் விளைவாக ஊக்ளி-பாகீரதி கால்வாய்கள் பதினேழாம் நூற்றாண்டிலிருந்து படிப்படியாக கிழக்கு நோக்கி நகர்ந்தன.
# கோசுதானி ஆறு

**கோசுதானி ஆறு** (Gosthani River இந்தியாவில் உள்ள ஒரு நதி ஆகும். இது கிழக்குத் தொடர்ச்சி மலையில் உள்ள அனந்தகிரி மலைகளில் உருவாகிறது. இதன் மூலத்திற்கு அருகில் அமைந்துள்ள போரா குகைகள் வழியாகப் பாய்கிறது. விசாகப்பட்டினம் நகரின் வழியாகப் பாயும் மிகப்பெரிய ஆறு இது. இது பீமுனிப்பட்டினம் அருகே ஒரு கழிமுகம் வழியாக வங்காள விரிகுடாவில் சேர்வதற்கு முன் 120 கி.மீ. தூரம் பயணிக்கிறது. இதன் ஆற்றுப் படுகையானது இரண்டு கடலோர மாவட்டங்களான விசயநகரம் மற்றும் விசாகப்பட்டினத்தில் அமைந்துள்ளது. கோசுதானி ஒரு சிறிய ஆற்றுப் படுகை ஆகும். மொத்த வடிகால் பகுதி 2000க்கும் குறைவான சதுர கி.மீ. பரப்பில் அமைந்துள்ளது. பள்ளத்தாக்கின் பெரும்பகுதி கோண்டலைட் பாறைகளால் மூடப்பட்டிருக்கும். விசாகப்பட்டினம் மாவட்டத்தின் மொத்த பரப்பளவில் சுமார் 3% கோசுதானி ஆற்றுப் படுகையில் உள்ளது. இந்த ஆறு மானாவாரியாக உள்ளது. சராசரியாக ஆண்டிற்கு 110 செ.மீ. மழையைப் பெறுகிறது. பெரும்பாலான மழையானது தென்மேற்கு பருவமழைக் காலத்தில் கிடைக்கின்றது. பீமுனிப்பட்டினம் அருகே பல சிவப்பு மணல் மலைகள் உள்ளன. இங்கு கோசுதானி வங்காள விரிகுடாவுடன் இணைகிறது. இவை சம்பல் பள்ளத்தாக்குகளை நினைவூட்டுகின்றன. இவை ஆறு ஆயிரம் ஆண்டுகளுக்கு முன்பு *டெக்டோனிக்* செயல்பாட்டைத் தொடர்ந்து ஆற்றின் போக்கில் ஏற்பட்ட மாற்றங்களால் உருவாக்கப்பட்டதாகக் கருதப்படுகிறது. இந்த நதி பீம்லியில் வங்காள விரிகுடாவில் இணைகிறது. இங்கு இது ஒரு முகத்துவாரத்தை உருவாக்குகிறது.
# கோசுதானி ஆறு

## வரலாற்று இடங்கள்

வங்காள விரிகுடாவுடன் ஆற்றின் சங்கமத்தில் அமைந்துள்ள பீமுனிப்பட்டினம் அல்லது பீம்லி, இந்தியாவில் டச்சுக் கிழக்கிந்திய கம்பனியின் ஆரம்பக்கால புறக்காவல் நிலையங்களில் ஒன்றாகும். மேலும் அந்த காலத்தின் பல நினைவுச்சின்னங்கள் இந்த நகரத்தில் உள்ளன. பௌரலகொண்டா, பீம்லிக்கு அருகில் மற்றும் குடிவாடா ஆகிய இடங்களில் பண்டைய பௌத்த குடியேற்றங்கள் அகழ்வாராய்ச்சி செய்யப்பட்டுள்ளன. இந்த நதி மக்களுக்குக் குடிநீரை வழங்கியதாகவும், பீம்லியில் உள்ள முகத்துவாரம் கடல்வழி வர்த்தகத்தை எளிதாக்கியதாகவும் கருதப்படுகிறது.
# கோசுதானி ஆறு

## நீர்நிலைகள்

கோசுதானியின் நீர், விவசாயம் மற்றும் தொழில்துறை நோக்கங்களுக்காகத் திருப்பி விடப்படுகிறது. மேலும் இந்த நதி விஜயநகரம் மற்றும் விசாகப்பட்டினம் நகரங்களுக்கு முக்கிய குடிநீர் ஆதாரமாக உள்ளது.கோசுதானியின் ஆற்றங்கரையில் குறிப்பாகக் கோடை மாதங்களில் தண்ணீரை எடுப்பதற்காகப் பல ஊடுருவல் கிணறுகள் மூழ்கடிக்கப்பட்டுள்ளன. 3 டிஎம்சி கொள்ளளவு கொண்ட தாடிப்புடி நீர்த்தேக்கத் திட்டம் 1963-68ஆம் ஆண்டு கோசுதானியில் நிறுவப்பட்டது. இது விஜயநகரம் மாவட்டத்தில் உள்ள கண்ட்யாடா மண்டலத்தில் அமைந்துள்ளது. இது பாசனம் செய்கிறது. விஜயநகரம் மாவட்டத்தில் உள்ள நிலம் மற்றும் விசாகப்பட்டினத்திற்குக் குடிநீர் வழங்குகிறது. சப்பாறை அருவி பசுமையான பள்ளத்தாக்கு ஒன்றில் அமைந்துள்ளது. இது கோசுதானி ஆற்றில் உள்ளது. விசாகப்பட்டினம் முதல் ஸ்ரீகாகுளம் வரையிலான தங்க நாற்கரச் சாலைத் திட்ட நெடுஞ்சாலை கோசுதானியைக் கடந்து செல்கிறது. இதற்காக 2003-ல் புதிய பாலம் திறக்கப்பட்டது.